ຊາວໂລກ ປະກອບ ກິດຈະກໍາ ປົກປ້ອງ ສິ່ງແວດລ້ອມ ໃນວັນໂລກ ວັນຈັນມື້ນີ້ (ສະໄລດ໌/ວີດິໂອ)
ກິດຈະກໍາຕ່າງໆ ​ໃນວັນ​ໂລກ​ ​​ແມ່ນ​ຈັດ​ຂຶ້ນ​ໃນ​ລະດັບ​ທ້ອງ​ຖິ່ນ ​ແລະ​ກໍ​ພົວພັນ​ ກັບ​ການພະ​ຍາ​ຍາມທໍາ​ຄວາມ​ສະ​ອາດ​ ອະນາ​ໄມ ຕາມ​ເຂດ​ຄຸ້ມ​ຊຸມ​ຊົນ.
ບັນດາຜູ້ອະນຸລັກສິ່ງແວດລ້ອມໃນທົ່ວໂລກ ພາກັນສະຫລອງ Earth Day ວັນໂລກ ຫລືວັນອະນຸລັກໂລກ ໃນວັນຈັນມື້ນີ້ ໂດຍການຈັດພິທີແລະງານຕ່າງໆຂຶ້ນ ທີ່ເນ້ນໜັກກ່ຽວກັບຜົນ ກະທົບຈາກການປ່ຽນແປງ ຂອງດິນຟ້າອາກາດ ແລະຊ່ອງ ທາງປົກປ້ອງສິ່ງແວດລ້ອມ ຫລັງຈາກທີ່ໄດ້ຈັດຕັ້ງຂື້ນມາໃນປີ 1970 ໃນເວລາທີ່ ຂະບວນ ການ ອະນຸລັກສິ່ງແວດລ້ອມ ທີ່ຈັດຕັ້ງຂຶ້ນມາໃໝ່ໆ ໄດ້ປະສົບ ກັບລາຄານໍ້າມັນແພງ ແລະອາກາດເປື້ອນເປິະນັ້ນ ວັນໂລກກໍ ໄດ້ກາຍມາເປັນ ມື້ທີ່ເນັ້ນໜັກໃສ່ ວິທີການປະຕິບັດທີ່ດີຂື້ນ ເພື່ອຮັກສາສຸຂະພາບຂອງ ທໍາມະຊາດຂອງໂລກ ແລະຫລຸດ ຜ່ອນຜົນສະທ້ອນ ທີ່ມາຈາກມະນຸດ ໜ້າແວັບໄຊ້ທາງການຂອງ ວັນໂລກ ກ່າວວ່າ ວັນດັ່ງກ່າວໄດ້ຈັດຕັ້ງຂື້ນໃນປີ 1970 ໂດຍຜູ້ແທນສະພາສູງ ສະຫະລັດ ທ່ານ Gaylord Nelson ຫລັງຈາກທ່ານໄດ້ເຫັນຄວາມເສຍ ຫາຍຮ້າຍແຮງທີ່ເກີດຈາກ ນໍ້າມັນຮົ່ວໄຫລ ໃນປີ 1969 ທີ່ເມືອງ Santa Barbara ລັດ California ບັນດາຜູ້ປະທ້ວງ ສົງຄາມຫວຽດນາມ ກໍໄດ້ພາກັນສວຍໂອກາດ ເອົາວັນນີ້ ທໍາການປະທ້ວງ ເພື່ອຊຸກຍູ້ສົ່ງເສີມຈຸດປະສົງຂອງເຂົາເຈົ້າ ເຫດການຕ່າງໆທີ່ເປັນຂີດໝາຍ ວັນໂລກ ແມ່ນຈັດຂຶ້ນໃນລະດັບທ້ອງຖິ່ນ ແລະໃນຫລາຍໆກໍລະນີ ກໍແມ່ນພົວພັນກັບການພະຍາຍາມທໍາຄວາມສະອາດ ອະນາໄມຕາມເຂດຄຸ້ມຊຸມຊົນ ຕາມແຄມຫາດຊາຍ ຫ້ວຍໜອງຄອງບືງ ຫລືຢູ່ຕາມເຂດປ່າທໍາມະຊາດຕ່າງໆ ຢູ່ເຂດນະຄອນຫລວງ Washington ນີ້ ບັນດາຊາວເມືອງພາກັນປະ ກອບສ່ວນ ໃນຄວາມພະຍາຍາມທໍາຄວາມສະອາດ ເກັບຂີ້ເຫຍື່ອ ຢູ່ອ້ອມແອ້ມແມ່ນໍ້າ Anacostia ຊຶ່ງເປັນເຂດເປື້ອນເປີ້ທີ່ຮ້າຍແຮງ ແລະຢູ່່ເດີ່ນສະໜາມຫລວງແຫ່ງຊາດໃນໃຈກາງວໍຊິງຕັນ ບັນດານັກ ຮຽນໄດ້ພາກັນແຂ່ງຂັນ ໃນການປະກວດ ໂຄງການປັບປຸງຮັກສາສິ່ງແວດລ້ອມ ຢູ່ທີ່ເມືອງ Veracruz ປະເທດ Mexico ພວກອາສາສະມັກພາກັນ ອະນາໄມ ຫາດຊາຍ ແລະຈັດຕັ້ງໂຄງການປຸກລະດົມປູກປ່າໄມ້ຄືນ ທີ່ເມືອງ Jalandhar ປະເທດອິນເດຍ ອົງການທ້ອງຖິ່ນອົງການນຶ່ງໄດ້ແຈກຢາຍ ເບ້ຍຕົ້ນໄມ້ ຟຣີ ໃຫ້ນັກຮຽນພາກັນນໍາໄປປູກ ແລະທີ່ກຸງໂຊລ ເກົາຫລີໃຕ້ ປະເທດຂອງ ທ່ານ Psy ນັກເຕັ້ນ ຈັງວະມ້າເຕ້ນ ຫລື Gangnam Style ທີ່ກໍາລັງດັງຢູ່ທົ່ວໂລກ ບັນດາຜູ້ສະໜັບສະໜຸນການປົກປັກຮັກສາສິ່ງແວດລ້ອມ ໄດ້ຈັດງານເຕັ້ນ ທີ່ມີຜູ້ເຂົ້າຮ່ວມ “ເຕັ້ນເປັນໝູ່” ໄປຕາມຈັງວະ Gangnam Style ໃນທີ່ດັດແປງໃໝ່ ເອີ້ນວ່າ “Eco-style” ຫລື “ຮັກສາທໍາມະຊາດ”